Kiinteä valuuttakurssi

Kiinteä valuuttakurssi () on valuuttajärjestelmään liittyvä käsite, joka tarkoittaa valtion valuutan kytkemistä esimerkiksi toisen valuutan, valuuttaryhmän tai kullan yhteyteen. Jos referenssinä käytetyn määreen arvo muuttuu, muuttuu myös kiinteä valuuttakurssi samassa suhteessa. Vastakohtana kiinteälle valuuttakurssille on kelluva valuuttakurssi. Kiinteällä valuuttakurssilla on sekä hyviä että huonoja vaikutuksia riippuen kustakin taloustilanteesta.

Jonkin valuutan kiinteä valuuttakurssi luodaan poliittisella päätöksellä. Eri valuuttoja on perinteisesti kytketty Yhdysvaltain dollariin, Englannin puntaan tai Saksan markkaan niiden edustaman vahvan taloustilanteen vuoksi. Viime aikoina valuuttoja on alettu kytkemään myös euroon.

Jotta kiinteää valuuttakurssia voidaan ylläpitää, tarvitsee maa suuren valuuttavarannon, sillä maa joutuu kiinteän kurssin aikana jatkuvasti ostamaan ja myymään valuuttaansa. Suuret valuuttareservit tarkoittavat suurta määrää liikkeelle laskettua rahaa, joka voi johtaa kohonneisiin hintoihin ja inflaatioon. Näin voi käydä esimerkiksi kiinteän valuutan maassa olevan korkean koron aikaan, jolloin maan keskuspankki joutuu ostamaan paljon ulkomaanvaluuttaa estääkseen kotimaanvaluutan arvonnousua. Jos korot ovat matalalla, alkaa valuuttapako, joka johtaa keskuspankin valuuttavarannon pienenemiseen.

Jos kurssia pidetään keinotekoisesti alhaalla, voi se johtaa ulkomaankaupassa parempaan kilpailukykyyn. Myös kotimaassa saattaa kansakunnan elintaso nousta. Investoinnista ja kaupasta kiinteän valuuttakurssin maan kanssa tulee ennakoitavampaa ja helpompaa. Se sopii maille, joiden taloudesta ulkomaankaupalla on suuri osuus.

Kiinteä valuuttakurssi Suomessa
Suomessa kiinteän valuutan politiikkaa on harjoitettu muun muassa 1980-luvun lopulla, jolloin se sai lempinimen "vahvan markan politiikka" (tai "kovan markan politiikka"). Tuolloin Suomen markka kytkettiin Saksan markkaan ja myöhemmin ecuun. Kytkentä ei toiminut odotetulla tavalla, ja sen sanottiin johtaneen Suomen 1990-luvun alun talouslamaan.http://www.samuelsiren.com/vxl1.php  Fasta växelkurser och valutareglering https://tampub.uta.fi/bitstream/handle/10024/81080/gradu03914.pdf?sequence=1http://www.taloustieto.fi/lukiotext/10text606.html

Kiinteät valuutat
ValuuttaSidottu (valuutta)Kurssi (kiinteä)Abhasian apsarVenäjän rupla0,1Aruban floriiniYhdysvaltain dollari1,79Bahaman dollari1Bahrainin dinaari0,376Barbadoksen dollari2Belizen dollariYhdysvaltain dollari2Bermudan dollari1Bhutanin ngultrumIntian rupia1Bosnian ja Hertsegovinan vaihdettava markkaeuro1,95583Brunein dollari Singaporen dollari1Bulgarian leveuro1,95583Kap Verden escudo110,265Karibian guldeniYhdysvaltain dollari1,79Caymansaarten dollari0,83333Keski-Afrikan CFA-frangieuro655,957Länsi-Afrikan CFA-frangi655,957CFP-frangi119,33174Komorien frangi491,96775Cookinsaarten dollariUuden-Seelannin dollari1Kuuban vaihdettava pesoYhdysvaltain dollari1Tanskan kruunueuro7,46038Djiboutin frangiYhdysvaltain dollari177,721Itä-Karibian dollari2,70Eritrean nakfa10Falklandin puntaEnglannin punta1Färsaarten kruunuTanskan kruunu1Gibraltarin puntaEnglannin punta1Guernseyn punta1Hongkongin dollariYhdysvaltain dollari7,80Jerseyn puntaEnglannin punta1Jordanian dinaariYhdysvaltain dollari0,709Kiribatin dollariAustralian dollari1Kuwaitin dinaariYhdysvaltain dollari0,29963Libanonin punta1 507,5Lesothon lotiEtelä-Afrikan randi1Macaon patacaHongkongin dollari1,032Malediivien rufiyaaYhdysvaltain dollari10,28–15,42Mansaaren puntaEnglannin punta1Marokon dirhamiVuoristo-Karabahin tasavallan dramArmenian dramNamibian dollariEtelä-Afrikan randi1Nepalin rupiaIntian rupia1,6Alankomaiden Antillien guldeniYhdysvaltain dollari1,8Omanin rial0,38449Panaman balboa1Qatarin rial3,64Saint Helenan puntaEnglannin punta1Saudi-Arabian rialYhdysvaltain dollari3,75Swazimaan lilangeniEtelä-Afrikan randi1Trinidad ja Tobagon dollariYhdysvaltain dollariTuvalun dollariAustralian dollari1Yhdistyneiden arabiemiirikuntien dirhamiYhdysvaltain dollari3,6725Venezuelan bolívar10

Katso myös
 Suomen pankkikriisi

Lähteet

 Aiheesta muualla 
 Valuuttamuunnin - vaihtokurssin laskin

Luokka:Valuutta